Cene klimatskih naprav so lahko zelo različne. Povprečna klimatska naprava stane med 500 in 2.000 €/klimatsko napravo. Možna so tudi večja odstopanja, zaradi popustnih cen ali novih modelov. Cena pa je odvisna tudi od tipa klimatske naprave, zmogljivosti, blagovne znamke, starosti in funkcij, ki jih ima klimatska naprava.
Med najcenejše spadajo prenosne klimatske naprave, ki nimajo zunanje enote. Cena klimatske naprave brez zunanje enote se giblje med 200 in 500 €/klimatsko napravo. Obstajajo tudi manjše verzije prenosnih klimatskih naprav. Te lahko kupite tudi za povprečno 50 €/klimatsko napravo.
Med najdražje uvrščamo multisplit klimatske naprave. To so klimatske naprave z eno zunanjo in več notranjimi enotami. Cene multisplit klimatskih naprav so nekje nad 2.000 €, odvisno od števila notranjih enot.
Pri klimatskih napravah z zunanjo enoto pa morate biti pozorni tudi na to, ali je v ceno vključena montaža ali ne. Sama montaža klimatske naprave lahko stane med 150 in 400 €, odvisno od tega, kje želite imeti klimatsko napravo (kako visoko, debelost in kakovost sten ...), število notranjih enot in cena dodatnih materialov, ki so potrebni za uspešno montažo.